Príloha č. 4 súťažných podkladov – Návrh zmluvy o dielo

|  |
| --- |
| **Návrh zmluvy o dielo**  |

* 1. **Zmluva o dielo č. ...................**
		1. uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „**zákon o verejnom obstarávaní**“ )
			1. **Čl. 1. Zmluvné strany**

Na jednej strane: **Obec Ďurkov**

Sídlo: Ďurkov 274, 044 19 Ďurkov

IČO: 00324132

DIČ: 2021235942

Štatutárny orgán: **Ondrej Valik, starosta obce**

Bankové spojenie: VÚB, a.s.

č. účtu: SK96 0200 0000 0000 0522 2542

(ďalej len „objednávateľ“)

a

na strane druhej:

Obchodné meno:

Sídlo,(miesto podnikania):

IČO:

DIČ:

IČ DPH:

Štatutárny orgán:

Bankové spojenie:

č. účtu:

Zapísaný v:

Číslo zápisu:

e-mailová adresa:

mobilný telefón:

(ďalej len „zhotoviteľ“).

**Preambula**

Táto zmluva sa uzatvára ako výsledok procesu verejného obstarávania v zmysle § 56 zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. 2. Predmet plnenia zákazky**

* 1. Zhotoviteľ sa zaväzuje, že zabezpečí kompletnú dodávku a realizáciu stavebných prác na predmet zákazky: **„Skvalitnenie bývania pre obyvateľov MRK v obci Ďurkov“** (ďalej aj ako „Dielo“)v rozsahu podľa projektovej dokumentácie a následne výkazu výmer. Zhotoviteľ sa zaväzuje vykonať predmetné dielo vo vlastnom mene a na vlastnú zodpovednosť.
	2. Predmetom zmluvy je uskutočnenie stavebných prác podľa:
1. podmienok uvedených v tejto zmluve,
2. požiadaviek a náležitostí uvedených v projektovej dokumentácii na uskutočnenie stavebných prác, ktorou disponujú obe zmluvné strany,
3. oceneného položkovitého výkazu výmer, ktorý je Prílohou č. 1 tejto zmluvy,
4. platných právnych predpisov súvisiacich s realizáciou predmetu tejto zmluvy,
5. záväzného harmonogramu prác, ktorý zhotoviteľ predložil objednávateľovi, ktorý tvorí Prílohu č. 2 tejto zmluvy (ďalej aj „Harmonogram“),
6. požiadaviek a pokynov oprávnených zástupcov objednávateľa, ako aj dojednaní oprávnených zástupcov zmluvných strán na kontrolných poradách (resp. dňoch) stavby, uvedených v stavebnom denníku, alebo inou písomnou formou.

**Čl. 3. Čas plnenia**

3.1. Zmluva o dielo sa uzatvára do ukončenia zákazky celkom, do jej písomného protokolárneho odovzdania a prevzatia objednávateľom podľa tejto zmluvy.

* + 1. Lehota plnenia predmetu zákazky podľa čl. 2 tejto zmluvy je do **5 mesiacov** pričom objednávateľ písomne vyzve zhotoviteľa na prevzatie staveniska v súlade s čl. 7.2. zmluvy najneskôr do 10 dní odo dňa účinnosti tejto zmluvy podľa platného právneho poriadku Slovenskej republiky.
		2. Ak zhotoviteľ pripraví dielo na odovzdanie pred dohodnutou lehotou plnenia podľa tejto zmluvy, zaväzuje sa objednávateľ dielo prevziať aj v zhotoviteľom skoršej ponúknutej lehote.

3.2. Dielo je možné realizovať aj počas víkendov a iných voľných dní mimo štátnych sviatkov za predpokladu dodržania osobitných právnych predpisov.

**Čl. 4. Cena zákazky**

* 1. Cena za zhotovenie predmetu zákazky v rozsahu podľa Čl. 2. tejto zmluvy je stanovená dohodou zmluvných strán v súlade so zák. č. 18/1996 Z. z. o cenách, vyhláškou č. 87/1996 Z. z., a je vyjadrená zhotoviteľom oceneným výkazom výmer.
	2. Cena za zhotovenie celého diela podľa čl. 2. tejto zmluvy je
		1. ......................................................... EUR s DPH (slovom .... EUR)
		2. pričom výška DPH je .......................... EUR
		3. cena bez DPH je ................................ EUR

Cena za dielo je cena konečná a zahŕňa odplatu za splnenie všetkých zmluvných záväzkov zhotoviteľa vyplývajúcich zo zmluvy o dielo, ako aj náhradu akýchkoľvek nákladov alebo výdavkov zhotoviteľa vynaložených na riadne vykonanie a odovzdanie diela objednávateľovi spĺňajúceho stanovený účel v rozsahu podľa zmluvy o dielo a jej príloh.

Jednotkové ceny za výkony, práce a dodávky uvedené vo výkaze výmer sú považované za konečné a platné počas trvania tejto zmluvy. Jednotkové ceny sú pevné a predpokladá sa, že pokrývajú všetky náklady a výdavky za uvedenú položku, i keď to nie je v opise položky podrobne vyšpecifikované. Ceny a sadzby uvedené v ocenenom výkaze výmer úplne zahŕňajú cenu prác popísaných v jednotlivých položkách v nadväznosti na technické špecifikácie, vrátane všetkých nákladov a výdavkov, ktoré sa vyžadujú a môžu súvisieť s úplnou realizáciou diela, vrátane dočasných diel, materiálu, dodávky, montáže, všetkých skúšok, dočasných prác, zriadenia prístupu na stavenisko, poplatkov, všetkých rizík, záväzkov a povinností konkrétne uvedených alebo nepriamo vyplývajúcich z dokumentov a na ktorých je výkaz výmer založený. Jednotlivé položky výkazu výmer, ktoré zhotoviteľ neocenil, sú zahrnuté v iných ocenených položkách.

* 1. Objednávateľ neposkytne zhotoviteľovi finančný preddavok.
	2. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľom.

**Čl. 5. Platobné podmienky**

* 1. Priebežná fakturácia bude raz mesačne a lehota splatnosti faktúr bude 60 dní.
	2. Zhotoviteľ musí svoje práce vyúčtovať overiteľným spôsobom. Súčasťou faktúry je súpis vykonaných prác v cenovom ohodnotení.
	3. Súpis vykonaných prác, ktorých cena je predmetom zhotoviteľom vystavenej faktúry, musí byť potvrdený stavebným dozorom, t.j. musí byť opatrený pečiatkou objednávateľa a podpisom stavebného dozoru. Stavebný dozor je povinný potvrdiť súpis vykonaných prác najneskôr do 3 (troch) pracovných dní od predloženia faktúry (súpisu) zhotoviteľom. Zmluvné strany sa dohodli, že v prípade, ak stavebný dozor bez vážneho písomného dôvodu neodsúhlasí súpis vykonaných prác v dohodnutej dobe, platí, že so súpisom vykonaných prác súhlasí a objednávateľ sa zaväzuje riadne a včas uhradiť cenu týchto prác.
	4. Stavebný dozor zabezpečí objednávateľ.
	5. Faktúra musí byť objednávateľovi doručená vrátane všetkých príloh v 6 originálnych vyhotoveniach.
	6. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle zákona o dani z pridanej hodnoty v znení neskorších predpisov a v znení § 3a ods. 1 zák. č. 500/2001 Z. z.
	7. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju v lehote splatnosti zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	8. Lehota splatnosti faktúr je **60 dní** od doručenia objednávateľovi. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade predfinancovania v zmysle Zmluvy o poskytnutí nenávratného finančného príspevku faktúra nenadobudne splatnosť skôr, ako 5 pracovných dní odo dňa kedy riadiaci orgán pripíše na účet objednávateľa príslušnú finančnú sumu. Objednávateľ sa zaväzuje bez zbytočného odkladu písomne informovať zhotoviteľa o tom, že príslušná suma nebola riadiacim orgánom pripísaná na účet objednávateľa.
	9. Platby budú vykonávané bezhotovostným platobným stykom na účet zhotoviteľa. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
	10. Ak je objednávateľ v omeškaní z úhradou faktúry, môže zhotoviteľ účtovať objednávateľovi úrok z omeškania vo výške 0,03 % z nezaplatenej sumy za každý deň omeškania.
	11. Zmluvné strany sa dohodli na zložení kaucie na riadne a včasné plnenie povinností zhotoviteľa z tejto zmluvy počas realizácie diela, ktorú je zhotoviteľ povinný zložiť najneskôr v deň podpisu zmluvy vo výške 10% zo zmluvnej hodnoty diela v podobe zloženia hotovosti na účet objednávateľa alebo formou uvedenou vo výzve na podpis tejto zmluvy o dielo.
	12. Objednávateľ sa zaväzuje vrátiť kauciu bez úrokov na účet zhotoviteľa nasledovne:

 - čiastku vo výške 2/3 kaucie v lehote do 14 kalendárnych dní odo dňa odstránenia všetkých vád a nedorobkov zistených na odovzdávacom a preberacom konaní, ktorých zoznam bude prílohou obojstranne podpísaného protokolu o odovzdaní a prevzatí diela a

- čiastku vo výške 1/3 kaucie v lehote do 14 dní odo dňa odstránenia všetkých vád a nedorobkov zistených na kolaudačnom konaní, ktorých zoznam bude prílohou protokolu z kolaudačného konania.

* 1. Objednávateľ je oprávnený uspokojiť si z kaucie svoje nároky z vád diela, nároky na zaplatenie zmluvnej pokuty, náhradu škody, náklady vzniknuté v dôsledku odstúpenia od zmluvy a iné nároky, ktoré nebudú zhotoviteľom riadne a včas uspokojené.

**Čl. 6. Záručná doba a zodpovednosť za vady**

* 1. Zhotoviteľ zodpovedá za to, že predmet tejto zmluvy bude zhotovený podľa technického zadania, projektovej dokumentácie, výkazu výmer a podmienok tejto zmluvy a že počas záručnej doby bude mať vlastnosti dohodnuté v tejto zmluve a bude spôsobilý na riadne užívanie.
	2. Zhotoviteľ zodpovedá za vady, ktoré predmet plnenia má v čase jeho odovzdania objednávateľovi, ako i za tie, ktoré sa prejavia počas trvania záručnej doby.
	3. Záručná doba na celú zákazku je **60 mesiacov** a začína plynúť odo dňa odovzdania diela objednávateľovi. Na zabudované prvky, na ktoré zhotoviteľ odovzdal pri odovzdaní a prevzatí diela záručné listy, sa vzťahuje záručná doba podľa týchto záručných listov.
	4. V čase trvania záručnej doby má objednávateľ predovšetkým nárok na bezplatné odstránenie vady.

Za vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia alebo v dôsledku chyby v projektovej dokumentácii, pokiaľ nebolo možné od zhotoviteľa očakávať, aby vadu projektovej dokumentácie spoznal.

* 1. Nárok na bezplatné odstránenie vady uplatní objednávateľ bezodkladne po zistení tejto vady písomnou formou u zhotoviteľa. Za písomnú formu sa považuje aj e-mailová správa.
	2. Zhotoviteľ sa zaväzuje začať s odstraňovaním prípadných vád diela v zmysle bodu 6.2. tohto článku zmluvy do 7 dní od prevzatia písomného uplatnenia oprávnenej reklamácie objednávateľa a reklamované vady odstrániť v dobe dohodnutej zmluvnými stranami s prihliadnutím na povahu reklamovanej vady. To neplatí, ak vada má charakter havárie. V tomto prípade zhotoviteľ začne s odstraňovaním vád ihneď.

Ak nejde o haváriu, tak v  prípade nepriaznivého počasia alebo iných skutočností, ktoré nastali nezávisle od vôle zhotoviteľa a ktoré bránia začatiu alebo odstraňovaniu reklamovaných vád, sa zmluvné strany dohodli, že zhotoviteľ začne s odstraňovaním a reklamovanú vadu odstráni bez zbytočného odkladu po odpadnutí prekážky.

* 1. Vady a nedorobky zistené pri preberacom konaní budú zapísané v preberacom protokole o odovzdaní a prevzatí stavby s uvedením termínu ich odstránenia. Ďalej bude dojednaný postup, resp. spolupôsobenie objednávateľa pri ich odstraňovaní. O odstránení všetkých závad, resp. nedorobkov sa vyhotoví záznam, ktorý bude dokladom pre úhradu zadržanej čiastky faktúry.
	2. Zmluvné strany sa dohodli, že v prípade vzniku vady diela počas záručnej doby, má zhotoviteľ povinnosť bezplatne odstrániť vady diela ich opravou ak sú opraviteľné, alebo ak časti diela nie sú opraviteľné, tak ich bezplatne vymeniť za nové. V prípade, ak vada diela nebude odstrániteľná, avšak nebráni riadnemu užívaniu veci, objednávateľ je oprávnený požadovať zľavu z ceny za dielo, alebo odstúpiť od zmluvy. V prípade ak vada diela nebude odstrániteľná a vada bráni riadnemu užívaniu veci, objednávateľ má právo odstúpiť od zmluvy. Odstúpením od zmluvy nie je dotknuté právo objednávateľa na náhradu škody.
	3. V prípade omeškania zhotoviteľa so začatím odstraňovania reklamovaných vád alebo s odstránením reklamovaných vád, alebo ak zhotoviteľ odmietne vady odstrániť, je objednávateľ oprávnený tieto vady odstrániť resp. dať odstrániť treťou osobou na náklady zhotoviteľa, ktorý je povinný objednávateľovi uhradiť náklady vynaložené na odstránenie vád, a to do 14 dní odo dňa ich písomného uplatnenia u zhotoviteľa. V prípade, že zhotoviteľ náklady vynaložené na odstránenie v uvedenom termíne objednávateľovi neuhradí, je objednávateľ oprávnený použiť k uplatneniu svojho nároku realizačnú zábezpeku, alebo iné právne inštitúty na vymáhania svojich nárokov.
	4. Na vady diela sa podporne vzťahujú ustanovenia § 560 - 565 Obchodného zákonníka, ak si vzájomné práva a povinností neupravili zmluvné strany v tejto zmluve inak.
	5. Nároky na náhradu škody sa spravujú ustanoveniami § 373 a nasl. Obchodného zákonníka.
	6. Záručná doba odo dňa uplatnenia reklamácie vady do jej odstránenia neplynie.
	7. Aplikáciu dispozitívnych ustanovení § 440 ods. 1 druhá veta a ust. § 440 ods. 2 Obchodného zákonníka účastníci zmluvy na ich zmluvný vzťah vylučujú.

**Čl. 7. Podmienky vykonania diela**

* 1. Zhotoviteľ zrealizuje dielo vo svojom mene, na svoje náklady a na vlastné nebezpečenstvo, pri vlastnom zabezpečení bezpečnosti práce a zabezpečení plnenia všetkých legislatívnych opatrení a požiadaviek Objednávateľa a podmienok tejto zmluvy vzťahujúcich sa na zhotovenie diela.
	2. Objednávateľ je povinný odovzdať a zhotoviteľ sa zaväzuje prevziať stavenisko pre vykonávanie stavebných prác zbavené práv tretích osôb v termíne do 10 dní po doručení výzvy na prevzatie staveniska zhotoviteľovi objednávateľom.
	3. Ak dielo nebude začaté, alebo ak objednávateľ právom odstúpil od zmluvy, zhotoviteľ si nemôže uplatniť ušlý zisk.
	4. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.
	5. Objednávateľ zabezpečí rozhodnutia orgánov verejnej správy a iných dotknutých osôb, potrebné pre riadne vykonanie diela v súlade s platným právnym poriadkom Slovenskej republiky, počnúc dňom účinnosti tejto zmluvy, a to výlučne právoplatné a vykonateľné stavebné povolenie v zmysle zák. č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov.
	6. Zhotoviteľ sa zaväzuje zabezpečiť harmonogram a priebeh prác tak, aby minimálne obmedzil prevádzku v budove.
	7. Zhotoviteľ sa zaväzuje dodržať technológie výstavby a použitie materiálov podľa projektovej dokumentácie bez požadovania zmien projektu.
	8. Zhotoviteľ je počas prác povinný dodržiavať technológie, platné pre zabudovávaný materiál.
	9. Zhotoviteľ je počas realizácie prác na diele povinný postupovať striktne podľa nálezu, odporúčaní a návrhov posudku k výskytu chránených druhov živočíchov v objekte budovy.
	10. Zhotoviteľ zodpovedá za bezpečnosť a ochranu zdravia vlastných pracovníkov, za dodržiavanie bezpečnostno – právnych predpisov (najmä v oblasti protipožiarnej ochrany, BOZP a životného prostredia). Zhotoviteľ zodpovedá za činnosti ustanovené v § 3 ods.1 Nariadenia vlády č. 396/2006 Z. z.
	11. Za poškodenie podzemných vedení a inžinierskych sietí zodpovedá zhotoviteľ. Zhotoviteľ zodpovedá aj za prestoje vzniknuté z tohto dôvodu a za nároky uplatnené tretími osobami súvisiace s prípadným poškodením týchto vedení a sietí.
	12. Povolenie na dočasné užívanie verejných a iných plôch a na rozkopávky zabezpečí a poplatky za ne znáša zhotoviteľ. Po ukončení stavby sa zhotoviteľ zaväzuje zabraté verejné priestranstvá ako aj rozkopávky upraviť do pôvodného stavu.
	13. Zhotoviteľ je povinný nahradiť objednávateľovi škodu, ktorú mu spôsobil svojím konaním vrátane nedbanlivosti a to v skutočnom rozsahu. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami zmluvy.
	14. Ak konanie zhotoviteľa v súvislosti a v čase plnenia predmetu zmluvy má za následok porušenie predpisov v oblasti BOZP, PO a životného prostredia a tieto porušenia budú mať za následok udelenie pokuty objednávateľovi zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty.
	15. Ak konanie zhotoviteľa v súvislosti a v čase plnenia predmetu zmluvy má za následok poškodenia zdravia ľudí a majetku tretích osôb a títo uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v plnej výške.
	16. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
	17. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.
	18. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.
	19. Zhotoviteľ sa zaväzuje vyzvať minimálne 3 pracovné dni vopred objednávateľa k účasti na skúškach podľa bodu 7.24. tohto článku zmluvy.
	20. Zhotoviteľ je povinný odo dňa prevzatia staveniska viesť o prácach, ktoré vykonáva, stavebný denník. V priebehu pracovného času musí byť denník na stavbe trvalo prístupný. Denné záznamy sa vyhotovujú minimálne vo dvoch vyhotoveniach, po jednom pre každú zmluvnú stranu. Denné záznamy zapisuje oprávnený pracovník zhotoviteľa.
	21. Objednávateľ je oprávnený sledovať obsah stavebného denníka a pripájať svoje stanovisko k zápisom.
	22. Objednávateľ sa stáva vlastníkom zhotovovaného diela tak, ako je dielo zhotovované, ale nebezpečenstvo škody na zhotovovanom diele znáša zhotoviteľ až do protokolárneho odovzdania a prevzatia diela.
	23. Podmienkou odovzdania a prevzatia diela je aj úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela.
	24. Preberací protokol o odovzdaní a prevzatí stavby spíšu zmluvné strany ihneď po skončení stavebných prác a dodávok na základe písomnej výzvy zhotoviteľa. Zhotoviteľ sa zaväzuje najneskôr do 3 dní od dokončenia Diela vyzvať objednávateľa zápisom do stavebného denníka na prevzatie diela. Objednávateľ je povinný dielo prevziať do 15 dní od výzvy zhotoviteľa na prevzatie diela.
	25. Dielo sa považuje za prevzaté podpisom zápisu o odovzdaní a prevzatí diela oboma zmluvnými stranami. V prípade, že objednávateľ
* bezdôvodne odmietne prevziať dielo alebo
* odmietne prevziať dielo s drobnými vadami, alebo s drobnými  nedorobkami, ktoré nijako nebránia užívaniu diela alebo dielo sa považuje za prevzaté márnym uplynutím doby na prevzatie diela.
	1. Dielo bude zhotoviteľom odovzdané a objednávateľom prevzaté aj v prípade, že v preberacom protokole o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v preberacom protokole o odovzdaní a prevzatí stavby so stanovením termínu ich odstránenia. Tieto vady a nedorobky musia byť odstránené najneskôr do

3 dní po podpísaní protokolu.

* 1. Vadou sa rozumie odchýlka v kvalite, rozsahu a parametroch zákazky stanovených technickým zadaním, projektovou dokumentáciou, touto zmluvou a všeobecne záväznými technickými normami a predpismi.
	2. Nedorobkom sa rozumie nedokončená práca oproti technickému zadaniu a projektovej dokumentácii.
	3. Zhotoviteľ sa zaväzuje spolu s dielom odovzdať aj 4 vyhotovenia projektovej dokumentácie so zakreslením všetkých zmien podľa skutočného stavu vykonaných prác.
	4. Zhotoviteľ predloží objednávateľovi doklad (úradne osvedčenú kópiu, ktorá tvorí Prílohu č. 3 tejto zmluvy) o poistení pre prípad zodpovednosti za škodu spôsobenú svojou činnosťou s dojednaným poistným plnením minimálne vo výške **170 000,00 EUR**, s platnosťou a účinnosťou počas celej doby trvania tejto zmluvy ako aj doklad preukazujúci zaplatenie poistného na aktuálne poistné obdobie najneskôr v deň odovzdania a prevzatia staveniska podľa tejto zmluvy. Zhotoviteľ bude udržiavať toto poistenie tak, aby poskytovalo krytie za stratu alebo škodu, za ktorú zodpovedá zhotoviteľ v priebehu akýchkoľvek činností počas realizácie diela.
	5. Zhotoviteľ vyhlasuje, že má oprávnenie vykonávať činnosť v rozsahu Čl. 2. tejto zmluvy. Zhotoviteľ je povinný zabezpečiť počas celej doby realizácie diela platnosť takéhoto oprávnenia. Ak objednávateľ o to požiada, je zhotoviteľ povinný umožniť mu nahliadnuť do tohto oprávnenia, resp. na požiadanie objednávateľa zhotoviť osvedčené fotokópie tohto oprávnenia. Zhotoviteľ ďalej vyhlasuje, že je zapísaný v registri partnerov verejného sektora a bude riadne zapísaný aj po dobu realizácie diela a trvania záväzkov vyplývajúcich z tejto zmluvy.

**Čl. 8. Zmluvné pokuty a iné sankcie**

* 1. V prípade, ak zhotoviteľ bude v omeškaní s ukončením diela v termíne podľa bodu 3.1.1, je objednávateľ oprávnený uplatniť si voči nemu právo na zmluvnú pokutu vo výške 0,05 % z ceny uvedenej v bode 4.2.1. za predmet zmluvy, a to za každý začatý deň omeškania.
	2. V prípade, že zhotoviteľ nepredloží do troch pracovných dní právoplatnú zmluvu o poistení (v zmysle článku 7.31 tejto zmluvy) je objednávateľ oprávnený vymáhať zmluvnú pokutu vo výške

1 000 Euro (slovom: jedentisíc eur) za každý deň nepredloženia poistnej zmluvy.

* 1. Za nedodržanie povinností ustanovených v bezpečnostno – právnych predpisoch, ktoré vie preukázať objednávateľ (postačuje zhotovenie fotografických dôkazov), je oprávnený objednávateľ uplatniť nárok voči zhotoviteľovi na zmluvnú pokutu vo výške 500 € za každé jednotlivé porušenie a to aj opakovane.
	2. Ak zhotoviteľ neodstráni vady a nedorobky v dohodnutých termínoch zo zápisnice z odovzdania a prevzatia diela, je povinný zaplatiť objednávateľovi zmluvnú pokutu 150 EUR za každý kalendárny deň omeškania a za každú vadu a nedorobok až do doby ich odstránenia.
	3. Ak zhotoviteľ bude v omeškaní s odstraňovaním vád diela počas záručnej doby, zaplatí objednávateľovi zmluvnú pokutu 150 EUR za kalendárny deň omeškania a za každú vadu a nedorobok, až do doby odstránenia závad.
	4. Ak zhotoviteľ nezačne s odstraňovaním reklamovanej vady v čase do 7 dní od doručenia výzvy na ich odstránenie, objednávateľ má právo zadať túto opravu inému zhotoviteľovi a to na náklady zhotoviteľa bez prerušenia plynutia záručnej doby. Objednávateľ má teda nárok na náhradu nákladov vynaložených na odstránenie vád diela treťou osobou, a to vo výške v akej boli náklady na odstránenie týchto vád vyúčtované objednávateľovi treťou osobou (iným zhotoviteľom).

 Odstránenie reklamovaných vád na náklady zhotoviteľa treťou osobou nebude mať vplyv na

 zachovanie zmluvných záruk poskytnutých zhotoviteľom a neruší nárok na uplatnenie zmluv-

 ných sankcií.

* 1. V prípade oneskorenej úhrady faktúr zaplatí objednávateľ zhotoviteľovi zákonný úrok z omeškania podľa kogentného (záväzného) ustanovenia § 369a Obchodného zákonníka v spojení s ust. § 263 ods.1 Obchodného zákonníka
	2. Úhrada ktorejkoľvek zmluvnej pokuty podľa tejto Zmluvy nezbavuje zhotoviteľa povinnosti porušenú povinnosť splniť dodatočne, ani akýchkoľvek iných povinností podľa tejto Zmluvy, najmä povinnosti zhotoviť Dielo riadne a včas.
	3. Zmluvné strany prehlasujú, že zmluvné pokuty uvedené v tomto článku považujú za primerané porušenej povinnosti.

**Čl. 9. Vyššia moc a odstúpenie od zmluvy**

* 1. Pre účely tejto zmluvy sa za vyššiu moc považujú všetky udalosti, ktoré sa nedajú naplánovať ani prekonať po podpísaní zmluvy a ktoré sa dajú považovať za neodvratné a neobyčajné udalosti ako napríklad vojna, požiar, záplavy, extrémne poveternostné podmienky, znemožňujúce montáž alebo iné katastrofy, štrajky obmedzenia importu alebo exportu zavedené vládou, meškanie riadiaceho orgánu s úhradou platieb objednávateľovi a všetky ostatné udalosti, ktoré sú mimo vplyvu zmluvných strán (vis maior).
	2. Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc a preukázala ju, právo odstúpiť od zmluvy. Účinky odstúpenia nastanú dňom doručenia oznámenia druhej strane.
	3. Objednávateľ i zhotoviteľ sa dohodli, že za podstatné porušenie povinností treba považovať najdôležitejšie povinnosti vyplývajúce z tejto zmluvy, najmä nedodržanie dohodnutého časového harmonogramu realizácie diela, neprevzatie staveniska, neprevzatie riadne vyhotoveného diela, neodstránenie vytknutej vady, ktorá bráni riadnemu užívaniu diela v dohodnutej lehote, alebo ak táto lehota nebola dohodnutá v primeranej lehote danej vo výzve objednávateľa, vadné plnenie zhotoviteľa (napríklad v dôsledku nesúladu s STN), na ktoré bol objednávateľom počas realizácie diela písomne upozornený a ten napriek upozorneniu takéto vadné plnenie neodstránil v dohodnutých termínoch, alebo ak zhotoviteľ napriek upozorneniu zo strany objednávateľa opakovane porušuje povinnosti vyplývajúce zo zmluvy o dielo, nepravdivosť, alebo neúplnosť vo vyhláseniach učinených v tejto zmluve, nedodržanie technických parametrov diela ako i iné závažné povinnosti stanovené Obchodným zákonníkom, alebo touto zmluvou, dlhodobé omeškanie s úhradou faktúr.
	4. Objednávateľ môže od tejto zmluvy okamžite odstúpiť, ak zhotoviteľ bezdôvodne predlžuje dobu odovzdania predmetu plnenia, alebo podstatným spôsobom porušuje povinnosti vyplývajúce z tejto zmluvy.

Objednávateľ má právo odstúpiť od zmluvy v nadväznosti na správy z kontrol a posúdení verejného obstarávania, ak poskytovateľ, alebo kontrolujúci, resp. posudzujúci orgán neschváli predmetné verejné obstarávanie, ktoré bolo podkladom k uzatvoreniu tejto zmluvy.

 Objednávateľ má právo odstúpiť od tejto zmluvy aj v prípade odňatia, odopretia, zrušenia, alebo

 akejkoľvek formy straty svojho nároku /práva/ na nenávratný finančný príspevok, alebo jeho

 časť, vzhľadom na tú skutočnosť, že tento príspevok má byť zdrojom financovania predmetu

 zmluvy.

 Objednávateľ má právo odstúpiť od tejto zmluvy aj v prípade akejkoľvek negatívnej správy

 orgánov, inštitúcií a subjektov oprávnených vykonať kontrolu, alebo posúdenie tohto verejného

 obstarávania a nárokov objednávateľa ako prijímateľa, alebo uchádzača o prijatie plnenia,

 pokiaľ ich správy budú z hľadiska objednávateľa negatívne, alebo nepriaznivé.

 Objednávateľ má právo odstúpiť od tejto zmluvy aj vtedy, ak vzhľadom na zmenu pomerov

 nemožno od neho spravodlivo požadovať, aby zotrval v záväzkovom vzťahu.

 Zhotoviteľ má právo odstúpiť od tejto zmluvy v prípadoch stanovených Obchodným zákonníkom.

* 1. Zmluvná strana, ktorá z uvedených dôvodov odstúpi od zmluvy, má právo požadovať od druhej zmluvnej strany aj náhradu škody, okrem prípadov charakterizovaných ako vyššia moc.
	2. Hociktorá zo zmluvných strán môže odstúpiť od tejto zmluvy, ak voči druhému účastníkovi bolo začaté konkurzné konanie, alebo reštrukturalizačné konanie, alebo bol podaný návrh na začatie

takéhoto konania.

* 1. Odstúpenie od zmluvy sa nedotýka nároku na zaplatenie zmluvných pokút, ani ďalších záväzkov, ktoré odstúpením od zmluvy nezanikajú (napr. povinnosť odstrániť vady diela v záručnej dobe).

Zaplatením zmluvných pokút nie je dotknuté právo na náhradu škody.

* 1. Zmluvné strany sa zaväzujú, že ihneď budú informovať druhú zmluvnú stranu o tom, že sú v kríze, v úpadku, ako i o tom, že ich veriteľ má vymáhateľnú pohľadávku, alebo nastali také skutočnosti, z ktorých vznikla hrozba konkurzu, reštrukturalizácie, úpadku alebo krízy.
	2. Účinky odstúpenia od zmluvy nastanú momentom doručenia písomného oznámenia o odstúpení od zmluvy druhej zmluvnej strane.

**Čl. 10. Ostatné ustanovenia**

* 1. Zhotoviteľ bude informovať objednávateľa o stave rozpracovanej zákazky na pravidelných kontrolných dňoch, ktoré bude zvolávať objednávateľ, najmenej však raz za jeden mesiac.
	2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť projektovou dokumentáciou, výkazom výmer, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
	3. Zmluvné strany majú právo ukončiť platnosť tejto zmluvy odstúpením od zmluvy z dôvodov závažného porušenia ustanovení tejto zmluvy ktoroukoľvek zo zmluvných strán.
	4. V prípade dočasného prerušenia alebo definitívneho zastavenia prác na diele z dôvodov na strane objednávateľa, má zhotoviteľ nárok na zaplatenie dohodnutej ceny dovtedy zhotoveného diela, resp. jeho časti.

10.5 Ďalej objednávateľ vyžaduje, aby subdodávateľ, ktorý sa vyskytne v priebehu plnenia záväzku bol zhotoviteľom oznámený v Návrhu o Zmenu objednávateľovi minimálne 14 dní predtým než tento nový subdodávateľ – osoba, začne poskytovať plnenie subdodávateľskou formou zhotoviteľovi pri plnení predmetu zmluvy. Ďalej objednávateľ vyžaduje, aby takýto subdodávateľ - osoba, spĺňala a dodržiavala požiadavky určené v bezpečnostno-právnych predpisoch, pričom za prípadné porušenie predpisov takýmto subjektom nesie zodpovednosť zhotoviteľ. Subdodávateľ, ktorý podľa § 11 ods. 1 zákona č. 343/2015 Z. z. o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.

**Čl. 11. Záverečné ustanovenia**

* 1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
	2. Akékoľvek zmeny a doplnky tejto zmluvy sa budú robiť formou písomných dodatkov potvrdených obidvoma zmluvnými stranami. Pomenovanie jednotlivých článkov zmluvy má iba informačný charakter, preto akékoľvek práva a povinnosti môžu byť zakotvené aj v ktoromkoľvek článku bez ohľadu na ich pomenovanie.
	3. Práva a povinnosti z tejto zmluvy o dielo predchádzajú aj na prípadných právnych nástupcov obidvoch zmluvných strán.
	4. Obidve zmluvné strany sa zaväzujú ohlásiť všetky zmeny údajov dôležitých pre bezproblémové plnenie zmluvy druhej strane. Písomnosti sa doručujú na adresu zmluvných strán uvedenú v záhlaví. Akúkoľvek zmenu adresy pre doručenie zmluvné strany sú povinné oznámiť druhej zmluvnej strane ihneď po ich zmene. Písomnosti sa doručujú na adresu účastníkov poštou, kuriérom, alebo osobne. Písomnosť adresovaná objednávateľovi môže byť osobne odovzdaná aj na obecnom úrade; písomnosť adresovaná zhotoviteľovi môže byť odovzdaná konateľovi spoločnosti, kdekoľvek bude zastihnutý. Pri odmietnutí prevzatia písomnosti platí fikcia doručenia písomnosti. Nevyzdvihnutá písomnosť po uplynutí úložnej doby sa považuje za doručenú (fikcia doručenia).
	5. Zhotoviteľ (dodávateľ Projektu) je povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú najmä:

 a) Poskytovateľ a ním poverené osoby;

 b) Útvar vnútorného auditu Riadiaceho orgánu alebo Sprostredkovateľského orgánu a nimi

poverené osoby;

 c) Najvyšší kontrolný úrad SR

 d) a ním poverené osoby;

 e) Orgán auditu, jeho spolupracujúce orgány (Úrad vládneho auditu) a osoby poverené na

výkon kontroly/auditu;

 f) Splnomocnení zástupcovia Európskej Komisie a Európskeho dvora audítorov;

 g) Orgán zabezpečujúci ochranu finančných záujmov EÚ;

 h) Osoby prizvané orgánmi uvedenými v písmenách a) až f) v súlade s príslušnými právnymi

* 1. predpismi SR a právnymi aktmi EÚ.“
	2. Neoddeliteľnou súčasťou tejto zmluvy sú prílohy:

Príloha č. 1 - ocenený výkaz výmer

Príloha č. 2 - záväzný harmonogram prác

Príloha č. 3 - kópia poistnej zmluvy

Príloha č. 4 - doklad o zložení kaucie

* 1. Táto zmluva je vyhotovená v piatich vyhotoveniach, z ktorých objednávateľovi budú doručené po jej podpise tri a zhotoviteľovi dve vyhotovenia.

11.8 Táto zmluva nadobudne platnosť podpisom oboch zmluvných strán a účinnosť nadobudne po splnení odkladacej podmienky, ktorá spočíva v tom, že:

riadiaci orgán doručí poslednú správu z ex post kontroly s kladným výsledkom a zároveň po zverejnení v zmysle platných právnych prepisov.

a zároveň v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov dňom nasledujúcim po dni jej zverejnenia na webovom sídle verejného obstarávateľa.

V  ................... dňa: ..... ..... 2020 V  ................... dňa: ..... ..... 2020

 Za objednávateľa: Za zhotoviteľa: